Akken i d-yenna SALḤI.M.A ‹‹ D akud yettilin kn deg uḍris n tsekla. Deg-s sin n lesnaf: akud n uferriɣ ( neɣ n teḥkayt ) d wakud n tsiwelt. Akud n teḥkayt d amseḍfer n yineḍruyen seg mi ara tebdu teḥkayt alarmi tekfa. Ma yella d akud n tsiwelt d amseḍfer n yinḍruyen akken i ten-id-yeḥka umsawal. Zemren ad εedlen sin lesnaf-agi n wakud, akken diɣen zemren ad mxalafen. Ad εedlen ma yella ineḍruyen yeḥka-ten-id umsawal akken mseḍfaren deg wakud.